Diari Oficial de la Generalitat Valenciana


Sumari del DOGV 4393, del 05-12-2002 (2002/13458)

RESOLUCIÓ de 18 de novembre de 2002, de la Direcció General de Justícia de la Conselleria de Justícia i Administracions Públiques, per la qual s'executen les sentències núm. 1023/2001 i 781/2002, de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/13123


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 18 de novembre de 2002, de la Direcció General de Justícia de la Conselleria de Justícia i Administracions Públiques, per la qual s'executen les sentències núm. 1023/2001 i 781/2002, de la Sala Contenciosa Administrativa del Tribunal Superior de Justícia de la Comunitat Valenciana. [2002/X13459]
  
Per Resolució de 26 de gener de 1998 (BOE i DOGV de 13 de març), de la Subsecretaria de Justícia de la Conselleria de Benestar Social (actual Direcció General de Justícia de la Conselleria de Justícia i Administracions Públiques), es convocaren a concurs de trasllat places vacants de nova creació d'oficials, auxiliars i agents de l'Administració de Justícia.
  
El referit concurs va ser objecte de suspensió per la interlocutòria de data 24 de juliol de 1998, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, desestimatòria de recurs de súplica interposat contra la interlocutòria de 8 de juny de 1998, dictada en la peça separada de suspensió del recurs contenciós administratiu núm. 1.346/98, interposat per UGT-PV.
  
Vistes les sentències fermes núm. 1023/2001 i núm. 781/2002, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per les quals, respectivament, es desestima el recurs núm. 1.253/1998 interposat per CSI-CSIF, així com els recursos acumulats interposats per CCOO-PV (recurs núm. 902/1998), i per UGT-PV (recurs núm. 1.346/1998), contra la indicada Resolució de 26 de gener de 1998.
  
Atés que l'article 118 de la Constitució espanyola establix que és obligat complir les sentències i la resta de resolucions fermes dels jutges i tribunals.
  
En virtut d'allò que s'ha exposat, i fent ús de les atribucions que em conferix l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Disposar la continuació en la tramitació de l'expedient administratiu conseqüència del concurs de trasllats, convocat per Resolució de 26 de gener de 1998, de la Subsecretaria de Justícia (actual Direcció General de Justícia), a partir de la fase procedimental en què va ser objecte de suspensió judicial.
  
Segon
  
Disposar que atés el llarg temps transcorregut des de la referida convocatòria, tots aquells funcionaris que van presentar la seua sol·licitud de participació en esta, ratifiquen expressament el seu desig de mantindre-la; per a això, a partir de l'endemà de la publicació de la present Resolució en el BOE i DOGV, disposaran d'un termini de 10 dies naturals, per a presentar escrit dirigit al director general de Justícia, on manifesten la seua intenció de continuar participant en el concurs de trasllats convocat per Resolució de 26 de gener de 1998 (BOE i DOGV de 13 de març), d'acord amb el model que com a annex I s'adjunta.
  
Tots els escrits hauran de tindre entrada en el Registre General de la Direcció General de Justícia, c/ Historiador Chabàs, 2; 46333 de València.
  
També podran trametre's en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Tercer
  
Deixar sense efecte l'apartat tercer de la base primera de la convocatòria efectuada per la Resolució de 26 de gener de 1998, que permetia sol·licitar els llocs que van quedar vacants com a conseqüència de la resolució del concurs, que s'incorporarien en concepte de resultes a les vacants oferides.
  
Contra la present Resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos, comptadors des de l'endemà de la seua notificació o publicació, conforme el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició, davant de la Direcció General de Justícia en el termini d'un mes, comptador a partir de l'endemà de la seua notificació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 de novembre de 2002.- El director general de Justícia: Eloy Velasco Núñez.
  
ANNEX I/ ANEXO I
  
senyor/senyora ..................................................................., amb DNI ................................, oficial/auxiliar/agent titular de l'administració de Justícia, d'acord amb el que disposa la Resolució de 18 de novembre de 2002, de la Direcció General de Justícia, de la Conselleria de Justícia i Administracions Públiques, per la qual s'executen les sentències núm. 1023/2001 i 781/2002 de la Sala Contenciosa Administrativa del Tribunal Superior de Justícia de la Comunitat Valenciana, manifeste expressament la meua intenció de continuar participant en el concurs de trasllats convocat per Resolució de 26 de gener de 1998 (BOE i DOGV de 13 de març).
  
D/DÑA. con DNI , Oficial/Auxiliar/Agente titular de la administración de Justicia, de acuerdo con lo dispuesto en la Resolución de 18 de noviembre de 2002, de la Dirección General de Justicia, de la Conselleria de Justicia y Administraciones Públicas, por la que se ejecutan las sentencias nº 1023/2001 y 781/2002, de la Sala de lo Contencioso Administrativo del Tribunal Superior de Justicia de la Comunidad Valenciana, manifiesto expresamente mi intención de continuar participando en el concurso de traslados convocado por Resolución de 26 de enero de 1998 (BOE y DOGV de 13 de marzo).
  
............................................, ............... d .................................de 2002
  
Signat/Fdo.:
  
REGISTRE D'ENTRADA
  
REGISTRO DE ENTRADA
  
IL·LM. SR. DIRECTOR GENERAL DE JUSTÍCIA
  
CONSELLERIA DE JUSTÍCIA I ADMINISTRACIONS PÚBLIQUES